Ljudmila Aleksejeva

Ljudmila Mikhajlovna Aleksejeva (russisk: Людми́ла Миха́йловна Алексе́ева; født 20. juli 1927 i Jevpatorija på Krimhalvøya i Sovjetunionen, død 8. desember 2018 i Moskva) var en russisk historiker, menneskerettighetsaktivist og en av veteraner fra den sovjetiske dissidentbevegelsen som var aktiv til langt ut på 2000-tallet i Russland. «Lyudmila Alexeyeva Speaks Her Mind» , (15 juni, 2004) Maria Danilova, The St. Petersburg Times. Besøkt 14. juni 2010.

Liv og virke
 Bakgrunn
Aleksejeva ble født i Jevpatoria på Krim, som på dette tidspunktet var en del av Sovjetunionen (nå en del av Ukraina). I hennes tidlige barndom flyttet familien til Moskva, og hun vokste opp nord i storbyområdet i Ostankino rajon, i et primitivt utstyrt hjem. Senere kunne de flytte inn til selve Moskva.

Aleksejeva er utdannet arkeolog, uteksaminert fra statsuniversitetet i Moskva i 1950.

Karriere
I 1952 sluttet Aleksejeva seg til kommunistpartiet i Sovjetunionen. Hun ble ekskludert fra partiet på 1970-tallet. Fra 1959 til 1968 jobbet Aleksejeva med etnografi og arkeologi. Mellom 1970 og 1977 arbeidet Aleksejeva ved Institutt for informasjon innen samfunnsvitenskap. 

Fra 1968 til 1972 arbeidet hun som hemmelig maskinskriver av undergrunnsbladet «Krønike over pågående hendelser» (Хро́ника теку́щих собы́тий), en av de eldste undergrunnsavisene (samizdat) i det kommunistiske Sovjetunionen. I 1976 var hun et av de grunnleggende medlemmene av Helsingforsgruppen i Moskva, og hun ble etterhvert gruppens leder.

Eksil
I februar 1977 ble Aleksejeva tvunget til å emigrere fra Sovjetunionen. Hun og hennes familie slo seg deretter ned i USA, der hun fortsatte arbeidet med menneskerettigheter i hjemlandet. I 1990 publiserte Aleksejeva sin selvbiografi. 

Tilbake i Russland
I 1993, etter oppløsningen av Sovjetunionen, returnerte hun til hjemlandet. I 2000 ble  Aleksejeva  med i en kommisjon satt opp for å informere daværende president Vladimir Putin angående menneskerettighetsspørsmål, et trekk som utløste kritikk fra enkelte andre menneskerettighetsaktivister. I 2006 ble Aleksejeva anklaget av russiske myndigheter for engasjement i britisk etterretning og hun har flere ganger mottatt trusler fra forskjellige nasjonalistiske grupper i Russland.

 Utmerkelser og priser 
Aleksejeva har mottatt følgende utmerkelser og priser for sitt menneskerettighetsarbeid:

 2004 — Olof Palme-prisen
 2007 — Æreslegionen
 2008 — Lietuvos Didžiojo Kunigaikščio Gedimino ordinas
 2009 — Forbundsrepublikken Tysklands fortjenstorden (Verdienstorden der Bundesrepublik Deutschland)
 2009 — Sakharovprisen for tankefrihet Sakharovprisen 2009 tildelt til Memorial. Besøkt 14. juni 2010.
 2013 — Václav Havel-prisen for menneskerettigheter

 Referanser 

 Eksterne lenker 



Kategori:Russiske historikere
Kategori:Æreslegionen
Kategori:Mottakere av Olof Palme-prisen
Kategori:Mottakere av Sakharovprisen
Kategori:Forbundsrepublikken Tysklands fortjenstorden
Kategori:Personer fra Jevpatorija
Kategori:Personer fra Moskva
Kategori:Mottakere av Václav Havel-prisen for menneskerettigheter